Polisoma

Polisoma (poliribosoma, ergosoma) – į grupę susibūrusios grūdėtojo endoplazminio tinklo (lot. reticulum endoplasmaticum) ribosomos, atliekančios baltymo sintezę.https://www.ligos.lt/lt/terminai/poliribosomos-polisomos/2192/ 
miniatiūra

Polisomos dažnai būna spirališkai susisukusios. Monosomas į polisominius kompleksus jungia iRNR (informacinė RNR), pernešanti informaciją iš branduolio į citoplazmą. Poliribosomų ilgis priklauso nuo iRNR grandinės ilgio ir sintetinamo baltymo molekulinės masės (pvz., hemoglobiną, kurio molekulinė masė 16000 daltonų, sintetina kompleksas iš 5 ribosomų, o baltymui, kurio molekulinė masė 70000 daltonų, susintetinti reikėtų 20 ribosomų).  Vitkus, Albertas et al. Žmogaus histologija : bendrasis vadovėlis. Kaunas: KMU leidykla, 2003. Print. Susidarymui būtini magnio jonai, nes be jų ribosomos suirsta į daleles.Pollard, Thomas D. (Thomas Dean) et al. Cell Biology. Third edition. Philadelphia, Pennsylvania: Elsevier, 2017. Print.

Kiekviena ribosoma (poliribosomų komplekse) baltymo sintezėje dalyvauja ne tuo pačiu metu: viename gale tik patekus ant iRNR grandinės, ribosoma pradeda baltymo molekulės sintezę, o kitame gale esanti ribosoma, nuėjusi didesnę iRNR grandinės dalį, jau baigia sintetinti polipeptido molekulę – tai yra biologinės informacijos užrašymas linijiniu nuoseklumu.  Vitkus, Albertas et al. Žmogaus histologija : bendrasis vadovėlis. Kaunas: KMU leidykla, 2003. Print.

 Išnašos 

Kategorija:Citologija